राष्ट्रिय पुनर्निर्माण प्राधिकरणका उपसचिव मनोहर घिमिरे पुनर्निर्माणका कार्यले पक्कै पनि आर्थिक गतिविधि गतिशील बनाउन मद्दत गर्ने तर्क गर्छन् । डेढ वर्षदेखि पुनर्निर्माणमा काम गरेका उनले पुनर्निर्माणमा हालसम्म पौने २ खर्ब बढी खर्च भएको भन्दै भने, ‘मुलुकको कुल बजेटमध्येको ठूलै हिस्सा भूकम्पबाट क्षति भएका भौतिक संरचना निर्माणमा विनियोजन गरिएको छ । ९ लाख लाभग्राहीका निजी आवास निर्माण हुँदा, भूकम्पबाट क्षति भएका अन्य सार्वजनिक भवन, विद्यालय र पुरातात्त्विक सम्पदा निर्माण गर्दा यसमा ठूलो जनशक्ति परिचालन हुन्छ र खर्च पनि उल्लेख्य हुने स्पष्ट छ ।’ यसले गर्दा आर्थिक तथा सामाजिक गतिविधि वृद्धिमा ठूलो योगदान पुग्छ ।
